PMIndiaData/PMIndiaSum huggingface dataset:
কেন্দ্রীয় মন্ত্রীসভা ভারত ও বেলজিয়ামের মধ্যে প্রত্যর্পণ চুক্তি স্বাক্ষরের বিষয়টি অনুমোদন করেছে

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজকের বৈঠকে ভারত ও বেলজিয়ামের মধ্যে প্রত্যর্পণ চুক্তি স্বাক্ষরের বিষয়টিতে অনুমোদন দিয়েছে। দুটি দেশই তাদের ভূখণ্ডের মধ্যে প্রত্যার্পিত হওয়ার মত অপরাধে অভিযুক্ত বা দোষী ব্যক্তিকে প্রত্যর্পণ করতে সম্মত হয়েছে। তবে যেসব ক্ষেত্রে প্রত্যর্পণ করা যাবে না সেগুলি হল কিছু রাজনৈতিক অপরাধ, জাতি, ধর্ম, লিঙ্গ, জাতীয়তা, রাজনৈতিক মতামত সংক্রান্ত অপরাধ অথবা যে সমস্ত অপরাধে সাজা কার্যকর করার সময় নির্ধারিত রয়েছে । নাগরিকদের প্রত্যর্পণ বিষয়টি উভয় দেশের বিবেচনাধীন । অপরাধ করার সময় অপরাধীর জাতীয়তা নির্ধারণ করাও প্রয়োজনীয়। এই চুক্তিটি সন্ত্রাসবাদী, অর্থনৈতিক অপরাধী বা অন্যান্য অপরাধীদের প্রত্যর্পণে আইনি কাঠামো প্রদান করবে। অনুমোদনের পর এই চুক্তি ভারত ও বেলজিয়ামের মধ্যে প্রয়োজনীয় কিছু ক্ষেত্রে আদান প্রদানের তারিখ থেকে কার্যকর হবে। এই নতুন চুক্তি ১৯০১ সালে স্বাধীনতার আগে ব্রিটেন ও বেলজিয়ামের মধ্যে সাক্ষরিত চুক্তি যা ১৯৫৮ সাল থেকে ভারত ও বেলজিয়ামের মধ্যে কার্যকর হয় তার স্থলাভিষিক্ত হল।
কাতারের আমিরের সঙ্গে প্রধানমন্ত্রীর টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে কাতারের আমির শেখ তামিম বিন হামাদ আল থানির সঙ্গে কথা বলেছেন। কোভিড- ১৯ সংক্রমনের জেরে বিশ্বজুড়ে যে পরিস্থিতি তৈরি হয়েছে এবং তার সামাজিক ও অর্থনৈতিক প্রভাবের বিষয়ে উভয় নেতাই আলোচনা করেন। এই সংক্রমণ প্রতিরোধে উভয় দেশে কি পদক্ষেপ গ্রহণ করেছে সে বিষয়েও আলোচনা হয় ।সম্প্রতি সার্কভুক্ত দেশ গুলির মধ্যে আঞ্চলিক স্তরে উদ্যোগ গ্রহণ এবং গতকাল জি-টুয়েন্টি নেতাদের মধ্যে ভার্চুয়াল সম্মেলনের মাধ্যমে আলোচনার বিষয়ে আমির কে জানান প্রধানমন্ত্রী ।কোভিড প্রভাবিত সমস্ত দেশ এই রোগ নিয়ন্ত্রণে আনতে যে প্রয়াস এবং পদক্ষেপ গ্রহণ করেছে তা থেকে খুব শীঘ্রই সুফল মিলবে বলেও আশা প্রকাশ করেন উভয় নেতা ।তারা আন্তর্জাতিক সংহতি এবং তথ্য আদান প্রদানের ওপর গুরুত্ব আরোপ করেন। বর্তমান পরিস্থিতিতে কাতারে যেসকল ভারতীয় বসবাস করছেন এবং কর্মরত রয়েছেন তাদের কল্যাণে বিশেষ নজর দেওয়ার জন্য শেখ তামিম বিন হামাদ আল থানিকে ধন্যবাদ জানান প্রধানমন্ত্রী। কাতারে বসবাসকারী সকল ভারতীয় সুরক্ষিত রয়েছেন বলে প্রধানমন্ত্রীকে আশ্বস্ত করেন আমির । এই উদ্বেগজনক পরিস্থিতিতে প্রধানমন্ত্রী এবং আমির নিয়মিত যোগাযোগ রক্ষা এবং আলোচনা চালিয়ে যাওয়ার জন্য রাজি হয়েছেন।
‘মন কি বাত’-এ প্রধানমন্ত্রী স্বাধীনতা সংগ্রামে স্বল্প পরিচিত নির্ভিক সংগ্রামীদের অজানা কাহিনী জনসমক্ষে নিয়ে আসার জন্য ছাত্রছাত্রী ও শিক্ষক-শিক্ষিকাদের প্রশংসা করেছেন

প্রধানমন্ত্রী তাঁর সর্বশেষ ‘মন কি বাত’ অনুষ্ঠানে জাতির উদ্দেশে ভাষণে স্বাধীনতা সংগ্রামের বিস্মৃতির অতলে হারিয়ে যাওয়া নির্ভিক সংগ্রামীদের অজানা কাহিনী জনসমক্ষে তুলে ধরার জন্য ছাত্রছাত্রী ও শিক্ষক-শিক্ষিকাদের প্রচেষ্টার প্রশংসা করেছেন। প্রধানমন্ত্রী বলেন, একজন ব্যক্তি যখন তাঁর সাফল্যের কথা চিন্তা করেন, তখন তাঁর মনে একজন শিক্ষকের কথাও নিশ্চিতভাবেই উদয় হয়। শ্রী মোদী বলেন, কোভিড সঙ্কট শিক্ষক-শিক্ষিকাদের কাছে এক চ্যালেঞ্জ ছুড়ে দিয়েছে। শিক্ষক-শিক্ষিকারা এই চ্যালেঞ্জ নতুন নতুন ধ্যান-ধারণা ও প্রযুক্তি উদ্ভাবনের মাধ্যমে সুযোগে পরিণত করেছেন এবং এই ধ্যান-ধারণাগুলিকে ছাত্রছাত্রীদের সঙ্গে ভাগ করে নিয়েছেন। জাতীয় শিক্ষানীতির সুফলগুলি ছাত্রছাত্রীদের কাছে পৌঁছে দিতে শিক্ষক-শিক্ষিকারা গুরুত্বপূর্ণ ভূমিকা পালন করবেন বলেও প্রধানমন্ত্রী আশা প্রকাশ করেন। দেশ ২০২২ সালে স্বাধীনতার ৭৫তম বার্ষিকী উদযাপন করবে বলে উল্লেখ করে প্রধানমন্ত্রী বলেন, আজকের ছাত্রছাত্রীদের কাছে আমাদের স্বাধীনতা সংগ্রামের নির্ভিক সংগ্রামীদের ব্যাপারে সম্যক ধারণা গড়ে তোলা অত্যন্ত গুরুত্বপূর্ণ। যখন আমাদের ছাত্রছাত্রীদের স্বাধীনতা সংগ্রামের ইতিহাস সম্পর্কে জানানো হয়, কেবল তখনই আমরা ছাত্রছাত্রীদের মধ্যে স্বাধীনতা সংগ্রামের প্রতি প্রকৃত অনুরণন দেখতে পাই। প্রধানমন্ত্রী ছাত্রছাত্রীদের গবেষণার বিষয় হিসেবে তারা যে জেলায় বাস করেন সেখানকার স্বাধীনতা সংগ্রামের কোন একটি ঘটনাকে গবেষণার একটি উপাদেয় করে তুলতে পারে বলেও পরামর্শ দেন। এ ব্যাপারে ছাত্রছাত্রীরা স্বাধীনতা সংগ্রামের সঙ্গে জড়িত নিজেদের শহর বা গ্রাম পরিদর্শন করতে পারে। কয়েকটি বিদ্যালয়ের ছাত্রছাত্রীরা মিলে আমাদের স্বাধীনতার ৭৫তম বার্ষিকী উদযাপন উপলক্ষে স্বাধীনতা সংগ্রামের নির্ভিক সেনানীদের নিয়ে ৭৫টি কবিতা বা কাহিনী রচনা করতে পারে বলেও প্রধানমন্ত্রী পরামর্শ দেন। প্রধানমন্ত্রী আরও বলেন, ছাত্রছাত্রী ও শিক্ষক-শিক্ষিকাদের সম্মিলিত এই প্রয়াস বিস্মৃতির অতলে হারিয়ে যাওয়া দেশের স্বাধীনতা সংগ্রামের জন্য জীবন উৎসর্গকারী স্বল্প পরিচিত লক্ষ লক্ষ সংগ্রামীর অজানা কাহিনীকে জনসমক্ষে নিয়ে আসতে পারে। আগামী ৫ সেপ্টেম্বর শিক্ষক দিবস উদযাপন উপলক্ষে প্রধানমন্ত্রী স্বাধীনতা সংগ্রামের স্বল্প পরিচিত বীর সংগ্রামীদের ব্যাপারে এরকম উদ্যোগ গ্রহণের জন্য শিক্ষক-শিক্ষিকাদের প্রতি আহ্বান জানান।
কেন্দ্রীয় মন্ত্রিসভা কোস্টাল রেগুলেশন জোন (সিআরজেড), তথা উপকূল নিয়ন্ত্রণ এলাকা সংক্রান্ত বিজ্ঞপ্তি, ২০১৮-র প্রস্তাব অনুমোদন করেছে

নতুন দিল্লীতে বৃহস্পতিবার (২৭ ডিসেম্বর) প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা কোস্টাল রেগুলেশন জোন (সিআরজেড), তথা উপকূল নিয়ন্ত্রণ এলাকা সংক্রান্ত বিজ্ঞপ্তি, ২০১৮ অনুমোদন করেছে। বিভিন্ন পর্যায়ে সংশোধনী এবং আইনি প্রক্রিয়ার মধ্য দিয়ে যাওয়া এই বিজ্ঞপ্তিটি বিগত ২০১১ সালে শেষবারের মতো পর্যালোচনার পর তা জারি করা হয়েছিল। উপকূলবর্তী বিভিন্ন রাজ্য, কেন্দ্রশাসিত অঞ্চল এবং অন্যান্য বিভিন্ন পক্ষ থেকে উপকূলবর্তী এলাকার বিভিন্ন সমস্যার ব্যাপারে কেন্দ্রীয় বন, পরিবেশ ও জলবায়ু পরিবর্তন সংক্রান্ত মন্ত্রকের কাছে অসংখ্য প্রতিবেদন আসার প্রেক্ষিতেই এই পদক্ষেপ নেওয়া হয়। বিশেষ করে, সমুদ্র ও উপকূলবর্তী এলাকার বাস্তুতন্ত্র, পরিচালন ব্যবস্থা, উন্নয়ন, পর্যটন, জীবনযাপনের বিভিন্ন ব্যবস্থাপনা এবং ধারাবাহিক উন্নয়নের লক্ষ্যেই এইসব প্রতিবেদন পেশ করা হয়। উপকূলবর্তী এলাকা নিয়ন্ত্রণ বিজ্ঞপ্তির ফলে দেশের উপকূলবর্তী এলাকায় অর্থনৈতিক বিকাশের পাশাপাশি, সংরক্ষণের বিষয়টিও সুনিশ্চিত হবে। এর ফলে, কর্মসংস্থানের সুযোগ তৈরি হবে। পাশাপাশি, স্থানীয় এলাকার মানুষের জীবনযাত্রার মানেরও উন্নতি ঘটবে। একইসঙ্গে, অবৈধ কাজকর্ম রোধ করাও সম্ভব হবে। নতুন এই বিজ্ঞাপ্তির ফলে উপকূলবর্তী এলাকায় আগের কিছু নিয়মের পরিবর্তন ঘটিয়ে নির্মাণ সংক্রান্ত কিছু প্রকল্পের মঞ্জুরি দেওয়া সম্ভব হবে। নতুন করে ঐসব এলাকায় উন্নয়নমূলক বিভিন্ন প্রকল্পের কাজ হাতে নেওয়া যাবে। উপকূলবর্তী এলাকা নিয়ন্ত্রণ বিজ্ঞপ্তির অধীনে আসে এমন গ্রামীণ এলাকায় জনসংখ্যার নিরিখে বিভিন্ন প্রকল্প হাতে নেওয়া হবে। এছাড়া, পর্যটনের স্বার্থে সমুদ্র তীরবর্তী এলাকায় অস্থায়ী কিছু নির্মাণও সম্ভব হবে। ইতিপূর্বে যেসব এলাকা, নো ডেভেলপমেন্ট জোন বা উন্নয়নের জন্য নির্ধারিত নয় হিসেবে চিহ্নিত ছিল, সেখানেও এখন অস্থায়ী নির্মাণ সম্ভব হবে। তবে, বিশেষ কিছু এলাকায় শর্তসাপেক্ষে উন্নয়নের কাজ চালানো হবে। জৈব বৈচিত্র্যের দিক থেকে উল্লেখযোগ্য এলাকাগুলির ওপর বিশেষভাবে নজর রাখা হবে, যাতে ঐসব এলাকায় জৈব বৈচিত্র্য সংরক্ষণ এবং পরিচালনের কাজ ঠিকমতো করা যায়। উল্লেখ করা যায়, উপকূলবর্তী এলাকার পরিবেশ সংরক্ষণ ও সুরক্ষার কাজ ঠিকমতো চালাতে কেন্দ্রীয় পরিবেশ ও বন মন্ত্রক ১৯৯১ সালে প্রথম উপকূলবর্তী এলাকা নিয়ন্ত্রণ বিজ্ঞপ্তি জারি করেছিল। পর্যায়ক্রমে তা ২০১১ সালে সংশোধন করা হয়েছিল।
স্থায়ী মৎস্যপালনের উন্নয়নে ভারত ও আইসল্যান্ডের মধ্যে সমঝোতাপত্রে কেন্দ্রীয় মন্ত্রিসভার অনুমোদন

মৎস্যপালনের ক্ষেত্রে ভারত ও আইসল্যান্ডের মধ্যে স্বাক্ষরিত সমঝোতাপত্রটি সম্পর্কে আজ কেন্দ্রীয় মন্ত্রিসভাকে অবগত করা হয়। প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠক অনুষ্ঠিত হয়। এই সমঝোতাপত্রটি ২০১৯-এর ১০ই সেপ্টেম্বর সই হয়েছিল। এই সমঝোতাপত্রের মূল বিষয়গুলি হল : Ø সমুদ্র তীরবর্তী এলাকা এবং গভীর সমুদ্রে মাছ ধরার ক্ষেত্র চিহ্নিত করার লক্ষ্যে বিজ্ঞানী ও বিশেষজ্ঞদের মতবিনিময়। Ø মৎস্যপালনের আধুনিক ব্যবস্থাপনা এবং মৎস্য প্রক্রিয়াকরণের বিভিন্ন বিষয় নিয়ে মৎস্যপালন প্রশিক্ষণ কেন্দ্রগুলিতে সংশ্লিষ্ট বিশেষজ্ঞদের প্রশিক্ষণ। Ø মৎস্যপালন সংক্রান্ত বৈজ্ঞানিক তথ্যাদি সহ অন্যান্য বিষয় আদানপ্রদান। Ø মাছ ধরার ক্ষেত্রে বিশেষজ্ঞদের পরামর্শ লেনদেন। গভীর সমুদ্রে মাছ ধরে প্রক্রিয়াকরণের পর বাজারজাত করার ক্ষেত্রে শিল্পোদ্যোগ। এই সমঝোতাপত্রের মাধ্যমে ভারত এবং আইসল্যান্ডের মধ্যে সৌহার্দ্যপূর্ণ সম্পর্ক আরও দৃঢ় হবে। /
রাজ্যের প্রতিষ্ঠা দিবসে তেলেঙ্গানার মানুষকে প্রধানমন্ত্রীর শুভেচ্ছা ; অন্ধ্রপ্রদেশবাসীকেও শুভকামনা প্রধানমন্ত্রীর

তেলেঙ্গানা রাজ্য প্রতিষ্ঠা দিবসে প্রধানমন্ত্রী নরেন্দ্র মোদী রাজ্যবাসীকে শুভেচ্ছা জানিয়েছেন। অন্ধ্রপ্রদেশবাসীদেরও প্রধানমন্ত্রী শুভকামনা জানিয়েছেন। এক বার্তায় প্রধানমন্ত্রী বলেছেন, তেলেঙ্গানার মানুষকে শুভেচ্ছা জানাই। আগামী বছরগুলিতে রাজ্যের মানুষের স্বপ্ন ও প্রত্যাশা পূরণ হোক। অন্ধ্রপ্রদেশের জনগণকেও প্রধানমন্ত্রী শুভকামনা জানিয়েছেন। তিনি সমস্ত রাজ্যবাসীর সুস্বাস্হ্য ও সমৃদ্ধি কামনা করেছেন। /…
সংস্কারের মানসিকতা উঠে আসা উচিৎ সমাজের অন্তঃস্থল থেকেই  :  বাসব জয়ন্তী, ২০১৭-র উদ্বোধন অনুষ্ঠানে বললেন প্রধানমন্ত্রী শ্রীনরেন্দ্র মোদী

ভারতের ইতিহাস দারিদ্র্য, পরাজয় অথবা ঔপনিবেশিকতার কাহিনীমাত্র নয়;অহিংসা,সত্যাগ্রহ এবং সুপ্রশাসনের বার্তাও ভারত থেকে পৌঁছে গেছে দিকে দিকে। শনিবারনয়াদিল্লির বিজ্ঞান ভবনে ‘বাসব জয়ন্তী, ২০১৭’-র উদ্বোধন এবং বাসব সমিতির সুবর্ণজয়ন্তী অনুষ্ঠানের সূচনাকালে একথা বলেন প্রধানমন্ত্রী শ্রী নরেন্দ্র মোদী।মহাপ্রভু বাসবেশ্বরের প্রতি গভীর শ্রদ্ধা নিবেদন করে তিনি বলেন যে বাসবেশ্বরেরমধ্যে বহু শতক পূর্বেও এক গণতান্ত্রিক সত্তা কাজ করত। মহাপুরুষদের আশীর্বাদধন্যআমাদের এই মাতৃভূমি। সমাজ ব্যবস্থায় রূপান্তরের প্রাণপুরুষও হলেন তাঁরাই। ভারতেসংস্কার প্রচেষ্টার উদ্ভব সমাজের অন্তঃস্থল থেকে। ‘তিন তালাক’প্রথার কারণে মুসলিমসমাজের মহিলারা যে দুঃখ ও যন্ত্রণা ভোগ করে থাকেন, তার অবসানে সংস্কারের উদ্যোগমুসলিম সম্প্রদায়ের ভেতর থেকেই গ্রহণ করা হবে বলে প্রধানমন্ত্রী আশা করেন। এইবিষয়টিকে রাজনৈতিক দৃষ্টিকোণ থেকে বিচার না করার জন্যও তিনি আবেদন জানান মুসলিমসম্প্রদায়ের কাছে। মহাপ্রভুবাসবেশ্বরের বাণীগুলিকে সুপ্রশাসনের উৎস বলে বর্ণনা করেন শ্রী নরেন্দ্র মোদী। তিনিবলেন, বাসস্থান, বিদ্যুৎ সংযোগ ও সড়ক যোগাযোগের মতো উন্নয়নের সুফলগুলি পৌঁছে যাওয়াউচিৎ সকলের কাছেই। এ বিষয়ে পার্থক্য বা বৈষম্যের কোন স্থান নেই। ‘সব কা সাথ, সব কাবিকাশ’-এর মূলমন্ত্র হল এটাই। ২০১৫-রনভেম্বরে লন্ডনে মহাপ্রভু বাসবেশ্বরের এক আবক্ষ মূর্তির আবরণ উন্মোচনের সৌভাগ্যতাঁর হয়েছিল বলে প্রসঙ্গত স্মরণ করেন প্রধানমন্ত্রী। অনুষ্ঠানে ২৩টি ভাষায় অনুদিতবাসবান্নারপবিত্র বাণীও শ্রী মোদী এদিন উৎসর্গ করেন জাতির উদ্দেশে। অনুষ্ঠানশেষেসমবেত শ্রোতা-দর্শকদের দিকে এগিয়ে যান প্রধানমন্ত্রী।আলাপচারিতায় মিলিত হনকন্নড়ভাষার বিশিষ্ট পণ্ডিত প্রয়াত শ্রী এম এম কালবুর্গির পরিবার-পরিজনদের সঙ্গে। /
উত্তরপ্রদেশেরলক্ষ্ণৌ-য় বিভিন্ন উন্নয়নমূলক কর্মসূচির সূচনা করলেন প্রধানমন্ত্রী

প্রধানমন্ত্রীশ্রী নরেন্দ্র মোদী মঙ্গলবার লক্ষ্ণৌ-এ ডঃ এ পি জে আব্দুল কালাম কারিগরিবিশ্ববিদ্যালয় ভবনের দ্বারোদ্ঘাটন করেন। ৪০০ কেভি ক্ষমতাসম্পন্ন লক্ষ্ণৌ-কানপুরডিসি ট্রান্সমিশন লাইনটিও তিনি এদিন উৎসর্গ করেন রাজ্যবাসীর উদ্দেশে । এছাড়াও, প্রধানমন্ত্রী আবাস যোজনার আওতায়নির্বাচিত নাগরিকদের হাতে তিনি তুলে দেন অনুমোদনপত্রগুলি। এই উপলক্ষেআয়োজিত এক অনুষ্ঠানে ভাষণদানকালে আধুনিকতম প্রযুক্তির সঙ্গে দেশের যুব সমাজকেপরিচিত তথা যুক্ত করার প্রয়োজনীয়তার ওপর গুরুত্ব দেন প্রধানমন্ত্রী। তিনি বলেন,দেশের তরুণদের উচিৎ স্বাস্থ্যক্ষেত্রে স্টার্ট আপ এবং উদ্ভাবনের মতো বিষয়গুলিসম্পর্কে চিন্তাভাবনা করা। বিশেষত, স্বাস্থ্য পরিচর্যার প্রয়োজনীয় যন্ত্রপাতি ওসাজসরঞ্জাম উৎপাদনের কাজে তরুণদের উদ্ভাবনী প্রতিভা কাজে লাগানোর ওপর বিশেষ জোরদেন তিনি। রাজ্যেরসবক’টি জেলায় বিদ্যুতের সুযোগ পৌঁছে দেওয়ার কাজে সাফল্য অর্জনের জন্য উত্তরপ্রদেশসরকারকে অভিনন্দন জানিয়ে শ্রী মোদী বলেন, উন্নয়নের লক্ষ্যে যাত্রাপথে বিদ্যুৎ ওজ্বালানির গুরুত্ব অপরিসীম। সৌর জ্বালানি তথা সৌরশক্তির ব্যবহার যে ভারতে ক্রমশজনপ্রিয় হয়ে উঠছে, সে কথারও উল্লেখ করেন তিনি। আগামী ১জুলাই থেকে দেশে চালু হতে চলেছে পণ্য ও পরিষেবা কর অর্থাৎ, জিএসটি। এই ঘটনাকেগণতন্ত্রের শক্তি বলে বর্ণনা করেন তিনি। প্রধানমন্ত্রী বলেন, জিএসটি চালু করারকৃতিত্ব ১২৫ কোটি ভারতবাসীর। / ..
কেন্দ্রীয় রাষ্ট্রায়ত্ত ফার্মাসিউটিকাল সংস্থাগুলি বন্ধ বা কৌশলগত বিনিয়োগ না হওয়া পর্যন্ত ১০৩টি ওষুধের বর্তমান তালিকায় আরও একটি ওষুধ সামিল করা-সহ একই শর্তাবলী অপরিবর্তিত রেখে ফার্মাসিউটিকাল পার্চেস পলিসির মেয়াদ বৃদ্ধি অথবা নবীকরণের প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে রাষ্ট্রায়ত্ত ফার্মাসিউটিকাল সংস্থাগুলি বন্ধ বা কৌশলগত বিনিয়োগ না হওয়া পর্যন্ত ১০৩টি ওষুধের বর্তমান তালিকায় অ্যালকহলিক হ্যান্ড ডিসইনফেক্টেন্ট নামে আরও একটি ওষুধ সামিল করা-সহ একই শর্তাবলী অপরিবর্তিত রেখে ফার্মাসিউটিক্যাল পার্চেস পলিসির মেয়াদ বৃদ্ধি অথবা নবীকরণের প্রস্তাব অনুমোদিত হয়েছে। মন্ত্রিসভার এই সিদ্ধান্তের ফলে রাষ্ট্রায়ত্ত ফার্মা সংস্থাগুলির বর্তমান সুযোগ-সুবিধাকে আরও বেশি করে কাজে লাগানো সম্ভব হবে। সংস্থাগুলির কর্মচারীদের বেতন মেটাতে রাজস্ব বৃদ্ধিতে সহায়তা করা হবে। এমনকি, কোনও সংস্থা বন্ধ বা কৌশলগত বিনিয়োগ না হওয়া পর্যন্ত সংস্থাগুলির বকেয়া বিষয়ের নিষ্পত্তি করা তথা বর্তমানে চালু থাকা উচ্চ মূল্যের অত্যাধুনিক যন্ত্রপাতিগুলির ব্যবহার অব্যাহত থাকবে। উল্লেখ করা যেতে পারে, কেন্দ্রীয় মন্ত্রিসভার ২০১৩-র ৩০শে অক্টোবর অনুষ্ঠিত বৈঠকে রাষ্ট্রায়ত্ত ফার্মা সংস্থাগুলির উৎপাদিত ১০৩টি ওষুধের প্রেক্ষিতে ফার্মাসিউটিকাল পার্চেস পলিসির মেয়াদ আরও পাঁচ বছর বাড়ানোর সিদ্ধান্ত গৃহীত হয়েছিল।
প্রধানমন্ত্রীর সঙ্গে সাক্ষাৎ করলেন রাষ্ট্রসংঘের মার্কিন স্থায়ী প্রতিনিধি শ্রীমতী নিকি হ্যালি

প্রধানমন্ত্রী শ্রী নরেন্দ্র মোদীর সঙ্গে বুধবার (২৭ জুন) নতুন দিল্লিতে রাষ্ট্রসংঘের মার্কিন স্থায়ী প্রতিনিধি শ্রীমতী নিকি হ্যালি দেখা করেন। শ্রীমতী হ্যালি প্রধানমন্ত্রীকে রাষ্ট্রপতি ট্রাম্পের শুভেচ্ছা জ্ঞাপন করেন। তাঁর শুভেচ্ছা বার্তাও রাষ্ট্রপতি ট্রাম্পের কাছে পৌঁছে দেওয়ার জন্য শ্রীমতী হ্যালি-কে প্রধানমন্ত্রী অনুরোধ জানান। রাষ্ট্রপতি ট্রাম্পের সঙ্গে তাঁর বৈঠক ও আলাপচারিতার কথাও শ্রী মোদী স্মরণ করেন। ভারত ও মার্কিন যুক্তরাষ্ট্রের মধ্যে বিশেষ করে, কৌশলগত ও প্রতিরক্ষা ক্ষেত্রে গভীর সম্পর্কের কথা শ্রীমতী হ্যালি উল্লেখ করেন। দু’জনেই সন্ত্রাস দমন ও বহুপাক্ষিক স্তরে ভারত-মার্কিন সম্পর্ককে আরও বাড়ানোর পন্থা-পদ্ধতি নিয়ে আলোচনা করেন। বিশ্ব শান্তি ও সমৃদ্ধির স্বার্থে ভারত-মার্কিন মজবুত সম্পর্ক অব্যাহত থাকবে বলে তাঁরা দু’জনেই দৃঢ় প্রত্যয় ব্যক্ত করেন। দক্ষিণ এশিয়া ও ভারত-প্রশান্ত মহাসাগরীয় অঞ্চলের জন্য রাষ্ট্রপতি ট্রাম্প যে কৌশল অবলম্বন করেছেন, প্রধানমন্ত্রী তার প্রশংসা করেন। কোরিয়া উপদ্বীপ অঞ্চলে পরমাণু অস্ত্র নিরস্ত্রীকরণের লক্ষ্যে রাষ্ট্রপতি ট্রাম্পের উদ্যোগকেও প্রধানমন্ত্রী শ্রী মোদী সাধুবাদ জানান।
ন্যাশনাল ইনস্টিটিউট অফ মাইনার্স হেল্‌থ-কে আইসিএমআর-ন্যাশনাল ইনস্টিটিউট অফ অক্যুপেশনাল হেল্‌থ-এর সঙ্গে একত্রিকরণের সিদ্ধান্তে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভা খনি মন্ত্রকের অধীন স্বশাসিত সংস্থা ন্যাশনাল ইনস্টিটিউট অফ মাইনার্স হেল্‌থ (এনআইএমএইচ)-কে বন্ধ করে দেওয়ার সিদ্ধান্ত নিয়েছে। এই সংস্থাটিকে স্বাস্থ্য ও পরিবারকল্যাণ মন্ত্রকের আমেদাবাদের আইসিএমআর-ন্যাশনাল ইনস্টিটিউট অফ অক্যুপেশনাল হেল্‌থ (এনআইওএইচ)-এর সঙ্গে সংযুক্ত করা হবে। সংযুক্তিকরণের এই প্রক্রিয়ায় এনআইএমএইচ-এর সমস্ত সম্পত্তি এবং কর্মচারীরা এনআইওএইচ-এর আওতায় চলে যাবেন। এনআইএমএইচ-এর কর্মীদের বেতন অপরিবর্তিত থাকবে। এই সংযুক্তিকরণের প্রক্রিয়ায় স্বাস্থ্য ও পরিবারকল্যাণ মন্ত্রকের বিভিন্ন সংস্থা প্রয়োজনীয় পদক্ষেপ নেবে। এই সংযুক্তিকরণের ফলে পেশাগত কারণে স্বাস্থ্যজনিত নানা সমস্যার সমাধানে দুটি প্রতিষ্ঠানের অভিজ্ঞতা এবং জনগণের টাকার দক্ষ ব্যবহার সম্ভব হবে। /
প্রগতির মাধ্যমে বিভিন্ন প্রকল্প ও কর্মসূচির কাজ খতিয়ে দেখলেন প্রধানমন্ত্রী

প্রগতির মাধ্যমে আজ এখানে কেন্দ্রীয় সড়ক পরিবহণ ও মহাসড়ক মন্ত্রকের কাজকর্ম সম্পর্কে সাধারণ মানুষের ক্ষোভ ও অভিযোগের বিষয়টি খতিয়ে দেখলেন প্রধানমন্ত্রী শ্রী নরেন্দ্র মোদী। এ ব্যাপারে দ্রুত ব্যবস্থা গ্রহণেরও তিনি নির্দেশ দেন সংশ্লিষ্ট কর্মী ও আধিকারিকদের। মিজোরাম, উত্তরাখান্ড, হিমাচল প্রদেশ, ওড়িশা, ঝাড়খন্ড, ছত্তিশগড়, মধ্যপ্রদেশ, মহারাষ্ট্র, চন্ডীগড় এবং দিল্লি সহ অন্যান্য কয়েকটি রাজ্যের রেল, সড়ক, বিদ্যুৎ এবং পুনর্ব্যবহারযোগ্য জ্বালানি সম্পর্কিত পরিকাঠামো প্রসারের কাজটিও আজ প্রগতির মাধ্যমে খতিয়ে দেখেন তিনি। উত্তরাখন্ডের চারধামের মধ্যে সংযোগ গড়ে তোলার প্রকল্পটি পর্যালোচনার পর এ সম্পর্কিত প্রয়োজনীয় কাজ দ্রুত শেষ করারও নির্দেশ দেন তিনি। রেল স্টেশনগুলিকে ঢেলে সাজাতে যে সমস্ত প্রকল্পের কাজ হাতে নেওয়া হয়েছে, সে সম্পর্কেও খোঁজখবর নেন প্রধানমন্ত্রী। প্রতিটি রাজ্যে যাতে অন্তত একটি করে এ ধরণের প্রকল্পের কাজ শুরু করা যায়, সে সম্পর্কে কাজ ও চিন্তাভাবনার জন্য তিনি পরামর্শ দেন বিভিন্ন রাজ্যের মুখ্যসচিবদের। প্রধানমন্ত্রী বলেন, রেল স্টেশনগুলি নতুনভাবে গড়ে তোলা হলে তা অর্থনৈতিক কর্মতৎপরতার এক একটি কেন্দ্র হয়ে উঠবে। জাতীয় ফ্যাশন প্রযুক্তি প্রতিষ্ঠানগুলির (এন আই এফ টি) ক্যাম্পাসকে আরও সম্প্রসারিত করে তোলার বিষয়টিও পর্যালোচনা করেন প্রধানমন্ত্রী। এছাড়া, বিভিন্ন সরকারি প্রতিষ্ঠান, রাষ্ট্রায়ত্ত সংস্থা এবং অন্যত্র গ্রিড ব্যবস্থায় সৌরবিদ্যুৎ প্রকল্প সংস্থাপনের বিষয়টিও খতিয়ে দেখেন তিনি। বিভিন্ন রাজ্যের মুখ্যসচিবদের নিজের নিজের রাজ্যে সৌরবিদ্যুৎ প্রকল্পগুলির কাজ দ্রুত সম্পন্ন করার আর্জি জানান তিনি। কালাজ্বর নির্মূল করার কর্মসূচিটি সম্পর্কেও খোঁজখবর নেন শ্রী মোদী। যতদ্রুত সম্ভব এটিকে নির্মূল করার আহ্বান জানান তিনি। মিশন ‘ইন্দ্রধনুষ’ কর্মসূচিটির পর্যালচনার পর নির্দিষ্ট সময়সীমার মধ্যে শিশুদের টিকাকরণের কর্মসূচিটির ওপর বিশেষ জোর দেওয়ার কথা বলেন প্রধানমন্ত্রী
ভারতও সংযুক্ত আরব আমীরশাহীর মধ্যে নৌ-পরিবহণ সংক্রান্ত প্রাতিশঠানিক সহযোগিতার বিষয়েস্বাক্ষরিত সমঝোতায় মন্ত্রিসভার অনুমোদন

প্রধানমন্ত্রীশ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বুধবার ভারত ও সংযুক্তআরব আমীরশাহীর মধ্যে নৌ-পরিবহণ সংক্রান্ত প্রাতিষ্ঠানিক সহযোগিতার বিষয়েস্বাক্ষরিত সমঝোতাপত্রটি অনুমোদিত হয়েছে। এই প্রস্তাবিতসমঝোতাপত্র নৌ-পরিবহণের সুবিধা ও উন্নয়ন, অন্তঃশুল্ক ও অন্যান্য প্রয়োজনীয়আনুষ্ঠানিকতা যেখানেই সম্ভব বিশেষ করে বন্দরগুলিতে সহজ-সরল করে তুলবে এবং বর্জ্যনিষ্কাশনের জন্য বর্তমান ব্যবস্থাগুলির ব্যবহারে সহায়তা করবে। এই সমঝোতাপত্রদু’দেশের জাহাজ সংস্থাগুলিকে সুস্থায়ী বাণিজ্যিক কাজকর্ম চালিয়ে যেতে দ্বিপাক্ষিকও বহুপাক্ষিক ব্যবস্থা গ্রহণে সক্ষম করবে।
পিছিয়ে পড়া শ্রেণীর মধ্যে ভাগ তৈরির বিষয় সংক্রান্ত কমিশনের মেয়াদ বৃদ্ধি করল

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ অন্যান্য পিছিয়ে পড়া শ্রেণীর আওতাধীন ক্ষেত্রের মধ্যে বিভাগ তৈরির বিষয়টি খতিয়ে দেখা সংক্রান্ত কমিশনের মেয়াদ আরও ছ’মাস বাড়িয়েছে। ২০১৮-র ৩০শে নভেম্বর এই কমিশনের মেয়াদ শেষ হওয়ার কথা ছিল, তা বাড়িয়ে ২০১৯ – এর ৩১শে মে পর্যন্ত করা হয়েছে। কমিশন জাতপাতের ভিত্তিতে পিছিয়ে পড়া শ্রেণীর জনগণের বিভিন্ন নথি খতিয়ে দেখছে এবং নানা সম্প্রদায়, কেন্দ্র সরকার ও রাজ্য সরকারের পিছিয়ে পড়া শ্রেণী সংশ্লিষ্ট বিভিন্ন সংস্থার সঙ্গে আলাপ-আলোচনা করছে।
জাতি গঠনের ক্ষেত্রে মূল কৃতিত্ব দেশবাসীর  : এন সি সি-র সমাবেশে বললেন প্রধানমন্ত্রী

প্রধানমন্ত্রী শ্রীনরেন্দ্র মোদী বলেছেন যে সমর শিক্ষার্থী বাহিনীর কোন সদস্যের পরিচয় শুধুমাত্র তারইউনিফর্ম, প্যারেড কিংবা ক্যাম্পের মধ্যেই সীমাবদ্ধ থাকে না। জাতীয় সমর শিক্ষার্থীবাহিনীর সদস্যদের কাজ করতে হয় উৎসর্গের মানসিকতা নিয়ে। শনিবার,নয়াদিল্লিতে জাতীয় সমর শিক্ষার্থী বাহিনীর (এন সি সি) এক সমাবেশে ভাষণ দিচ্ছিলেনপ্রধানমন্ত্রী। তিনি আরও বলেন যে এন সি সি-র অভিজ্ঞতার মধ্য দিয়ে আমরা প্রত্যক্ষকরতে পারি এক ঝলক ভারতবর্ষকে। অনুভব ও উপলব্ধি করতে পারি তার বৈচিত্র্য। মনে রাখতেহবে যে কোন সম্রাট, শাসক বা সরকার একটি জাতিকে গড়ে তোলে না। জাতি গঠনের ক্ষেত্রেমূল অবদান দেশের কৃষক, নাগরিক, যুবসম্প্রদায়, বিদ্বান ও বিশিষ্টজন, শ্রমশক্তি এবংসাধুসন্তদের। শ্রী মোদী বলেন,সমর শিক্ষার্থী বাহিনীর সদস্যরা ভারতের ভবিষ্যৎ সম্পর্কে আমাদের মধ্যে আস্থা ওআত্মবিশ্বাস গড়ে তোলেন যা দেশের যুবসম্প্রদায়ের বল ও শক্তি সম্পর্কে আমাদের গর্বিতকরে। স্বচ্ছতা তথাপরিচ্ছন্নতা রক্ষার কাজে সমর শিক্ষার্থী বাহিনীর ভূমিকারও বিশেষ প্রশংসা করেনপ্রধানমন্ত্রী। প্রসঙ্গত, লেনদেনের ক্ষেত্রে ডিজিটাল পদ্ধতির আশ্রয় গ্রহণকে একটিআন্দোলন রূপে গড়ে তোলারও আহ্বান জানান তিনি। /
স্বামী দয়ানন্দ সরস্বতীর প্রয়াণে প্রধানমন্ত্রীর শোক

স্বামী দয়ানন্দ সরস্বতীর প্রয়াণে শোক প্রকাশ করেছেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেন, “স্বামী দয়ানন্দ সরস্বতীজি-র প্রয়াণ একটি ব্যক্তিগত ক্ষতি। আমি তাঁর আত্মার শাশ্বত শান্তি কামনা করি। অগনিত মানুষের মত আমার চিন্তাধারাও দয়ানন্দ সরস্বতীজির দ্বারা অনুপ্রেরণা লাভ করেছে। তিনি ছিলেন জ্ঞান, আধ্যাত্মিকতা ও সেবার এক শক্তিভান্ডার।
বাম উগ্রপন্থার অঞ্চলগুলিতে মোবাইল যোগাযোগ ব্যবস্থায় মন্ত্রীসভার সায়

স্বরাষ্ট্র মন্ত্রকের চিহ্নিত বাম উগ্রপন্থা প্রভাবিত ১০টি রাজ্যের ৯৬ জেলায় মোবাইল পরিষেবা ব্যবস্থা গড়ে তোলায় কেন্দ্রীয় মন্ত্রীসভা সায় দিয়েছে। প্রধান মন্ত্রী শ্রী নরেন্দ্র মোদীর পৌরহিত্যে বুধবারে (২৩ শে মে) অনুষ্ঠিত সভায় ৭৩৩০ কোটি টাকা ব্যয়ে প্রকল্প রূপায়নের দ্বিতীয় পর্যায়ের চিহ্নিত ৪০৭২ টি এলাকায় মোবাইল টাওয়ার বসানোর সিদ্ধান্ত গ্রহণ করা হয়েছে।সেই তালিকায় পশ্চিমবঙ্গের ৫ টি জেলায় অবস্থিত ২০৭টি অঞ্চলেরও উল্লেখ রয়েছে।অন্য রাজ্যগুলির মধ্যে রয়েছে অন্ধ্র প্রদেশ, বিহার, ছত্তিশগড়, ঝাড়খন্ড, মধ্যপ্রদেশ, মহারাষ্ট্র, ওড়িশা, তেলেঙ্গানা ও উত্তর প্রদেশ।ঝাড়খন্ডের ২১ টি জেলায় ১০৫৪টি এলাকায় ও ছত্তিশগড়ের ১৬ টি জেলার ১০২৮ টা এলাকায় টাওয়ার বসবে। এই মোবাইল নেটওয়ার্ক সেই সব এলাকায় দায়িত্বরত নিরাপত্তা কর্মীরা ব্যবহার করবেন। এছাড়া, এখন পর্যন্ত মোবাইল সংযোগের বাইরে থাকা সেইসব এলাকার সাধারণ মানুষও মোবাইল পরিষেবার সুবিধা পাবেন যা ঐ অঞ্চলের অর্থনৈতিক কাজকর্মেও উন্নতি ঘটাবে। ডিজিট্যাল মোবাইল সংযোগের সুযোগ সেইসব পিছিয়ে থাকা ও বাম উগ্রপন্থায় জর্জরিত অঞ্চলে ই-শাসনের কর্মসূচি রূপায়নেও গতি আনবে। ইতিপূর্বে, বাম উগ্রপন্থা প্রভাবিত অঞ্চলে মোবাইল সংযোগ প্রদান প্রকল্পের প্রথম পর্যায়ে ৪০৮০ কোটি ৭৮ লক্ষ টাকা ব্যয়ে ২৩৩৫ টি টু-জি টাওয়ার বসানো হয়েছে। এইবার ৮০৭২ টি টু-জি ও ফোর-জি টাওয়ার বসানো হবে।
বিশিষ্ট অভিনেতা ঋষি কাপুরের প্রয়াণে প্রধানমন্ত্রীর শোক প্রকাশ

বিশিষ্ট চলচ্চিত্র অভিনেতা ঋষি কাপুরের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক ট্যুইটে শ্রী মোদী বলেছেন, “বহুমুখী প্রতিভাসম্পন্ন, সকলের অত্যন্ত প্রিয় এবং অফুরন্ত প্রাণশক্তিসম্পন্ন – এটাই ছিলেন ঋষি কাপুরজী। তিনি ছিলেন, মেধা ও বিচক্ষণতার এক পাওয়ার হাউস। আমি সর্বদাই আমাদের মধ্যে, এমনকি সোশ্যাল মিডিয়াতেও পারস্পরিক কথোপকথনের কথা স্মরণে রাখবো। তিনি ছিলেন, চলচ্চিত্র ও ভারতের অগ্রগতির ব্যাপারে অত্যন্ত আশাবাদী। তাঁর প্রয়াণে শোকাহত। তাঁর পরিবার ও অনুরাগীদের প্রতি সমবেদনা জানাই। ওম শান্তি”।
প্রধানমন্ত্রী আগামীকাল বিহারের বারাউনি সফর করবেন

পাটনা মেট্রো রেল প্রকল্পের শিলান্যাস করবেন পাটনা শহরে গ্যাস বন্টন প্রকল্পের উদ্বোধন করবেন পাটনা-তে নদী পাড় সৌন্দর্যায়নের প্রথম পর্যায়ের কাজের সূচনা করবেন বারাউনি তৈল শোধনাগার সম্প্রসারণ কাজের শিলান্যাস করবেন ছাপড়া ও পূর্ণিয়াতে মেডিকেল কলেজের সূচনা করবেন একাধিক উন্নয়নমূলক প্রকল্প উদ্বোধনের কর্মসূচি রয়েছে প্রধানমন্ত্রীর প্রধানমন্ত্রী শ্রী নরেন্দ্র মোদী আগামীকাল (১৭ ফেব্রুয়ারি) বিহার সফর করবেন। বারাউনি পৌঁছে তিনি সেখানে রাজ্যের জন্য একাধিক উন্নয়নমূলক প্রকল্পের উদ্বোধন করবেন। প্রধানমন্ত্রী যে প্রকল্পগুলির উদ্বোধন করবেন, সেগুলি পাটনা শহর ও আশপাশের এলাকার যোগাযোগ ব্যবস্থার মানোন্নয়ন ঘটাবে। এই প্রকল্পগুলির ফলে পাটনা শহরে শক্তির যোগান বৃদ্ধি পাবে। এছাড়াও, এই প্রকল্পগুলি সার উৎপাদন বৃদ্ধির পাশাপাশি, বিহারে চিকিৎসা পরিষেবা ও পরিষ্কার – পরিচ্ছন্নতার মান বাড়াতে সাহায্য করবে। শ্রী মোদী পাটনা শহর ও আশপাশের এলাকার মানুষের জীবনযাপনের মানোন্নয়ন তথা যোগাযোগ ব্যবস্থা বাড়াতে পাটনা মেট্রো রেল প্রকল্পের শিলান্যাস করবেন। পাটনাতে তিনি নদীতীর সৌন্দর্যায়ের প্রথম পর্যায়ের কাজের সূচনা করবেন। শ্রী মোদী ৯৬.৫৪ কিলোমিটার দীর্ঘ কার্মালিচক বর্জ্য নিকাশি নালার শিলান্যাস করবেন। এছাড়াও, প্রধানমন্ত্রী বারহ্‌, সুলতানগঞ্জ ও নওগাছিয়া-তে বর্জ্য নিকাশি সম্পর্কিত কাজের সূচনা করবেন। অম্রুত কর্মসূচির আওতায় তিনি রাজ্যের একাধিক এলাকার জন্য ২২টি প্রকল্পের শিলান্যাস করবেন। প্রধানমন্ত্রী বারাউনি – কুমেদপুর, মুজাফফরপুর – রক্সৌল, ফাতুহা – ইসলামপু এবং বিহার শরিফ – দানিওয়ান বিদ্যুতায়িত রেল শাখার উদ্বোধন করবেন। এরপর, শ্রী মোদী জগদীশপুর – বারাণসী প্রাকৃতিক গ্যাস পাইপ লাইনের ফুলপুর থেকে পাটনা পর্যন্ত অংশের সূচনা করবেন। এছাড়াও, তিনি পাটনা শহরে গ্যাস বন্টন প্রকল্পের উদ্বোধন করবেন। বারাউনি তৈল শোধনাগারের ক্ষমতা বার্ষিক ৯ মিলিয়ন মেট্রিক টন বাড়াতে একটি প্রকল্পের শিলান্যাস করবেন। দুর্গাপুর থেকে মুজাফফরপুর ও পাটনা পর্যন্ত পারাদ্বীপ – হলদিয়া – দুর্গাপুর রান্নার গ্যাসের পাইপ লাইন সম্প্রসারণ কাজেরও তিনি সূচনা করবেন। বারাউনি তৈল পরিশোধনাগারে শ্রী মোদী এটিএফ হাইড্রোট্রিটিং ইউনিটের শিলান্যাস করবেন। এই ইউনিটটি চালু হলে বারাউনি শহর ও আশপাশের এলাকায় শক্তির যোগান লক্ষ্যণীয়ভাবে বৃদ্ধি পাবে। প্রধানমন্ত্রী রাজ্যের সারণ, ছাপড়া ও পূর্ণিয়াতে মেডিকেল কলেজের শিলান্যাস করবেন। এছাড়াও, তিনি ভাগলপুর ও গয়াতে সরকারি মেডিকেল কলেজের মানোন্নয়ন কাজের শিলান্যাস করবেন। এরপর, প্রধানমন্ত্রী বারাউনি-তে অ্যামোনিয়া – ইউরিয়া সার কমপ্লেক্সের শিলান্যাস করবেন। বারাউনি থেকে প্রধানমন্ত্রী ঝাড়খন্ডের হাজারিবাগ ও রাঁচি যাবেন।
ঘূর্ণিঝড় বুলবুলজনিত পরিস্থিতি পর্যালোচনা করলেন প্রধানমন্ত্রী

পূর্ব ভারতের বিভিন্ন স্থানে ঘূর্ণিঝড় ও ভারি বৃষ্টিপাতের প্রেক্ষিতে প্রধানমন্ত্রী শ্রী নরেন্দ্র মোদী আজ পরিস্থিতির পর্যালোচনা করেন। ঘূর্ণিঝড় সাইক্লোনের কারণে উদ্ভূত পরিস্থিতি নিয়ে তিনি পশ্চিমবঙ্গের মুখ্যমন্ত্রী শ্রীমতী মমতা ব্যানার্জির সঙ্গে কথা বলেন এবং কেন্দ্রের পক্ষ থেকে সবরকমের সহযোগিতার আশ্বাস দেন।
‘মেক ইন ইন্ডিয়া’ কর্মসূচিতে অংশগ্রহণ করার জন্য কোরিয়া’কে আমন্ত্রণ জানালেন প্রধানমন্ত্রী

কোরিয়া প্রজাতন্ত্রের বরিষ্ঠ মুখ্য প্রশাসনিক আধিকারিকরা আজ সাক্ষাৎ করলেন প্রধানমন্ত্রী শ্রী নরেন্দ্র মোদীর সঙ্গে। তাঁরা বর্তমানে ভারত-কোরিয়া বাণিজ্যিক শীর্ষ বৈঠকে অংশগ্রহণের জন্য নয়াদিল্লিতে রয়েছেন। আধিকারিকরা দু’দেশের বাণিজ্য সহযোগিতার প্রসার সম্ভাবনা সম্পর্কে প্রধানমন্ত্রীর সঙ্গে মতবিনিময় করেন। কোরিয়ার শিল্প ক্ষেত্রের নির্দিষ্ট মান ও পেশাদারিত্বের বিশেষ প্রশংসা করেন প্রধানমন্ত্রী। তিনি বলেন, এই বিশেষ গুণের সুবাদেই কোরিয়ার নামী সংস্থাগুলির উৎপাদন সামগ্রী আজ ভারতের ঘরে ঘরে। ভারতে আরও বেশি করে বিনিয়োগ করার জন্য প্রধানমন্ত্রী আমন্ত্রণ জানান ঐ দেশের বিভিন্ন সংস্থাকে। ‘মেক ইন ইন্ডিয়া’ কর্মসূচিতেও অংশগ্রহণের জন্য কোরিয়াকে আহ্বান জানান তিনি। কোরিয়ায় যেভাবে বিনিয়োগ পদ্ধতি অনুসরণ করা হয়, ঠিক সেইভাবেই ভারতের কোনও একটি অঞ্চল বেছে নিয়ে সেখানে যুক্তভাবে বিনিয়োগ করার কাজে এগিয়ে আসার প্রস্তাব দেন তিনি কোরিয়ার শিল্প সংস্থাগুলিকে।
কেন্দ্রীয় মন্ত্রিসভা ভারত ও কোস্টারিকার মধ্যে জৈব প্রযুক্তির ক্ষেত্রে ইচ্ছেপত্র
                                                                        জানানোর বিষয়টি  অনুমোদন করেছে

প্রধানমন্ত্রি নরেন্দ্র মোদীর পৌরহিত্যে কেন্দ্রীয় মন্ত্রিসভার আজ বৈঠক বসে। বৈঠকে ভারত ও বলিভিয়ার মধ্যে জৈবপ্রযুক্তি সংক্রান্ত ইচ্ছেপত্র স্বাক্ষরের বিষয়টি মন্ত্রিসভাকে জানানো হয়। এই ইচ্ছেপত্র অনুযায়ী বিজ্ঞান ও প্রযুক্তির ক্ষেত্রে যৌথভাবে নানা উদ্ভাবনের বিষয়টি স্থান পেয়েছে। পাশাপাশি জৈব প্রযুক্তির ক্ষেত্রে প্রশিক্ষণ, গবেষণার কৌশলগত নানা জিনিষের উল্লেখ আছে। ইচ্ছেপত্রটি মার্চ মাসে সাক্ষর হয়েছিল। /